Irlantilaisten maankiertäjien historiallisesta alkuperästä käydään sekä akateemista että muuta keskustelua. Aiemmin on laajalti oltu sitä mieltä, että kiertolaiset ovat niiden maanomistajien ja työläisten jälkeläisiä, jotka joutuivat kodittomiksi Oliver Cromwellin valloittaessa Irlantia vuonna 1649 ja myöhemmin 1840-luvun nälänhädän aikaan. Alkuperä voi kuitenkin olla monimutkaisempi asia. Sitä on lähes mahdoton varmistaa luotettavasti, sillä historiansa aikana he eivät ole itse tehneet tapahtumista kirjallisia muistiinpanoja.